《九日太史何龙友文学马伯起暨同丈过集 其一》
明代·李孙宸

燕山秋欲暮，摇落思难裁。共是他乡客，宁忘九日杯。

悲秋翻恨雁，怀土懒登台。却忆龙山会，狂歌意转哀。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。